CELEX: 32020D0407
Language: et
Date: 2020-03-16 00:00:00
Title: Euroopa Keskpanga otsus (EL) 2020/407, 16. märts 2020, millega muudetakse otsust (EL) 2019/1311 suunatud pikemaajaliste refinantseerimisoperatsioonide kolmanda seeria kohta (EKP/2020/13)

17.3.2020   
               
               
                  ET
               
               
                  Euroopa Liidu Teataja
               
               
                  L 80/23
               
            
         EUROOPA KESKPANGA OTSUS (EL) 2020/407,
         16. märts 2020,
         millega muudetakse otsust (EL) 2019/1311 suunatud pikemaajaliste refinantseerimisoperatsioonide kolmanda seeria kohta (EKP/2020/13)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 3.1 esimest taanet, artiklit 12.1, artikli 18.1 teist taanet ja artikli 34.1 teist taanet,
         võttes arvesse Euroopa Keskpanga 19. detsembri 2014. aasta suunist (EL) 2015/510 eurosüsteemi rahapoliitika raamistiku rakendamise kohta (ülddokumentatsiooni suunis)(EKP/2014/60) (1)
         
         ning arvestades järgmist:
         
                     (1)
                  
                  
                     Suunise (EL) 2015/510 (EKP/2014/60) artikli 1 lõike 4 kohaselt võib EKP nõukogu eurosüsteemi rahapoliitika operatsioonide rakendamise vahendeid, instrumente, nõudeid, kriteeriume ja menetluste korda igal ajal muuta.
                  
               
                     (2)
                  
                  
                     22. juulil 2019 võttis EKP nõukogu vastu Euroopa Keskpanga otsuse (EL) 2019/1311 (EKP/2019/21), (2) mille kaudu ta teostas oma hinnastabiilsuse pädevust ja säilitas soodsad pangalaenude andmise tingimused ning toetas paindlikku rahapoliitika kurssi liikmesriikides, mille rahaühik on euro. Otsusega nähti ette suunatud pikemaajaliste refinantseerimisoperatsioonide kolmanda seeria (TLTRO-III) teostamine ajavahemikus septembrist 2019 kuni märtsini 2021.
                  
               
                     (3)
                  
                  
                     Selleks et toetada laenuandmist neile, kes on enim mõjutatud koroonaviiruse levikust (COVID-19 haigus), eelkõige väikestele ja keskmise suurusega ettevõtjatele, otsustas EKP nõukogu 12. märtsil 2020 muuta kolme TLTRO-III parameetrit: suurendada laenuvõtmise piirmäära 30 %-lt 50 %-le, muuta pakkumismahu ülempiiri ühe TLTRO-III kohta ja võimaldada alates septembrist 2021 ennetähtaegselt tagasi maksta summad, mis on laenatud TLTRO-III raames, 12 kuu jooksul pärast operatsiooni arveldamist endise 24 kuu asemel.
                  
               
                     (4)
                  
                  
                     Et kohaldada neid muudetuid parameetreid viivitamata, peab käesolev otsus jõustuma viivitamata.
                  
               
                     (5)
                  
                  
                     Seetõttu tuleb otsust (EL) 2019/1311 (EKP/2019/21) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Muudatused
            Otsust (EL) 2019/1311 (EKP/2019/21) muudetakse järgmiselt:
            
                        1)
                     
                     
                        artiklit 4 muudetakse järgmiselt:
                        
                                    a)
                                 
                                 
                                    lõige 2 asendatakse järgmisega:
                                    
                                       „2.   Iga TLTRO-III operatsioonis osaleja laenuvõtmise piirmäär on 50 % tema viitlaenujäägi kogusummast, millest lahutatakse selle osaleja poolt TLTRO-II raames otsuse (EL) 2016/810 (EKP/2016/10) alusel laenatud summad, mis on TLTRO-III operatsiooni arvelduspäeval veel tagasi maksmata, võttes arvesse osaleja poolt esitatud juriidiliselt siduvat teadet ennetähtaegse tagasimakse kohta vastavalt otsuse (EL) 2016/810 (EKP/2016/10) artiklile 6. Asjaomased tehnilised arvutused on esitatud I lisas.“;
                                    
                                 
                              
                                    b)
                                 
                                 
                                    lõige 4 asendatakse järgmisega:
                                    
                                       „4.   Iga osaleja pakkumismahu piir igas TLTRO-III operatsioonis võrdub tema laenuvõtmise piirmääraga, millest lahutatakse eelmiste TLTRO-III operatsioonide raames laenatud summad. See summa loetakse iga osaleja pakkumismahu ülempiiriks ja kohaldatakse pakkumismahu ülempiiri ületavate pakkumiste reegleid suunise (EL) 2015/510 (EKP/2014/60) artiklis 36. Asjaomased tehnilised arvutused on esitatud I lisas.“;
                                    
                                 
                              
                  
                        2)
                     
                     
                        artikli 5a lõige 1 asendatakse järgmisega:
                        
                           „1.   Pärast septembrit 2021, alates 12 kuu möödumisest iga TLTRO-III operatsiooni arveldamisest on osalejatel kord kvartalis võimalus asjaomase TLTRO-III summa ennetähtaegselt tagasi maksta või seda vähendada.“;
                        
                     
                  
                        3)
                     
                     
                        I lisa 1. jaotise kolmas lõik asendatakse järgmisega:
                        „Laenuvõtmise piirmäär on 50 % osaleja (*1) viitlaenujäägist, millest lahutatakse osaleja poolt otsuse (EL) 2016/810 (EKP/2016/10) alusel suunatud pikemaajaliste refinantseerimisoperatsioonide (TLTRO-II) raames laenatud summad, mis on vastava TLTRO-III operatsiooni arvelduspäeval tagasi maksmata, või null, kui see summa on negatiivne, st:
                        
                            kus k = 1,…,7.
                        
                           (*1)  Osaleja all mõistetakse TLTRO-III individuaalseid osalejaid või gruppe.“;"
                        
                     
                  
                        4)
                     
                     
                        I lisa 1. jaotise viies lõik asendatakse järgmisega:
                        „Pakkumismahu piir iga osaleja kohta igas TLTRO-III operatsioonis on laenuvõtmise piirmäär BAk
                           , millest lahutatakse osaleja laenud varasematest TLTRO-III operatsioonidest.  on osaleja laenud TLTRO-III operatsioonis k, siis , kus BLk
                            on selle osaleja pakkumismahu piir operatsioonis k, mis leitakse järgmiselt:
                        
                           
                        kus k = 2,…,7.“
                     
                  
         
            Artikkel 2
            Jõustumine
            Käesolev otsus jõustub 17. märtsil 2020.
         
         
            Frankfurt Maini ääres, 16. märts 2020
            
               
                  EKP nõukogu nimel
               
               
                  EKP president
               
               Christine LAGARDE
            
         
         
            (1)  ELT L 91, 2.4.2015, lk 3.
         
            (2)  Euroopa Keskpanga 22. juuli 2019. aasta otsus (EL) 2019/1311 suunatud pikemaajaliste refinantseerimisoperatsioonide kolmanda seeria kohta (EKP/2019/21) (ELT L 204, 2.8.2019, lk 100).